**FELHÍVÁS**

**Halászléfőző verseny**

2021. szeptember 4-én (szombaton)

Paks Város Önkormányzata és a Csengey Dénes Kulturális Központ **halászléfőző versenyt** hirdet családok, civil szervezetek, intézmények, baráti társaságok részére.

A verseny menete:

6.00-8.00 óra között a hal megvásárlása Vass Antal bárkáján (OMV benzinkúttal szemben)

6.00-8.30 óra között főzőhelyek elfoglalása a rendezvény helyszínén

12.00-12.45 között ételminták leadása, zsűrizés

13.30 a halászléfőző verseny eredményhirdetése a színpadon

Az élőhalat 6.00 órától a Bárkán lehet megvásárolni. Csapatonként maximum 10 kg hal igényelhető. Az ételminta leadásakor a kifizetett összeg felét Paks Város Önkormányzata visszafizeti.

Az előzetesen jelentkező csapatok részére főzőhelyet, 1 db sörasztalt 2 db paddal valamint vízvételi lehetőséget biztosítunk. Az ételkészítéshez szükséges alapanyagokról, főzőedényekről, egyéb eszközökről minden csapat maga köteles gondoskodni. További asztal és pad igényeket a főzőcsapatnak kell biztosítania. Főzni kizárólag gázzal lehet, csak reduktorral felszerelt gázégő használható.

A versenyre készült ételeket a helyszínen kell elkészíteni. Az elkészült ételek árusítása a rendezvényen tilos. A munkák során az alapvető higiénés feltételek betartása kötelező, a keletkezett hulladék gyűjtése zsákokban történik, melyeket az arra kijelölt szemétgyűjtőkben kell a csapatoknak elhelyezni.

A főzés napján a résztvevőknek legkésőbb 8.30 óráig kell a részükre kijelölt helyet elfoglalni, majd a gépjárművekkel a rendezvény helyszínét el kell hagyni, a főzés zavartalansága és a programra látogatók miatt a gépkocsi forgalmat megszüntetjük.

Értékelés:

Az elkészített halászléből a csapatoknak 1 adag ételt kell bemutatni a szakmai zsűrinek 12.00-12.45 óra között.

A főzőverseny első három helyezettjét díjazzuk. A nyertes vándorserleget valamint Paks Halászléfőző Mestere címet kapja.

Jelentkezés:

Jelentkezni előzetesen a cselenkoerika@csengey.hu e-mail címen lehet szeptember 9-én 16 óráig. A jelentkezési lapon a csapatnév, létszám, a csapat képviselőjének neve, e-mail címe és telefonszáma megadása kötelező, valamint kérjük jelezni, ha a biztosítottakon kívül további asztalt és padot hoznak.

A helyszínen reggel 6.00 és 7.00 óra között a Bárkán lehet nevezni. A helyszínen jelentkezők számára, főzőhelyet és vízvételi lehetőséget biztosítunk, asztalokat és padokat a jelentkezés sorrendjében - az előzetesen jelentkezők számától függően - a készlet erejéig tudunk biztosítani.

A főzőversennyel kapcsolatban bővebb felvilágosítást Cselenkó Erikától a 75/830-353 vagy az cselenkoerika@csengey.hu e-mail címen lehet kérni.